Kiwi gaan Bulls/Lions-wedstryd blaasPaul Williams. Foto: Facebook. Die Kiwi-blaser, Paul Williams, gaan die wedstryd tussen die Lions en die Bulls op Ellispark hanteer. Williams se skeidsregterloopbaan het in 2012 begin en skaars twee seisoene later was hy ’n lid van Nieu-Seeland se Hoëprestasie-skeidregterpaneel. Hy het sy Superrugby-debuut in 2016 gemaak en het ook al verskeie internasionale toetse hanteer. Hy sal Saterdag deur Cwengile Jadezweni en Griffon Colby bygestaan word. Egon Seconds. Foto: Facebook. Intussen sal Egon Seconds die assistent-skeidsregter vir die Stormers/Sharks-tweestryd in Durban wees. Seconds het hom verlede week die gramskap van Lions-ondersteuners op die hals gehaal vir die wyse waarop hy die kragmeting op Nuweland hanteer het. Suid-Afrika se voorste skeidsregter, Jaco Peyper, sal wet en orde in dié wedstryd toepas.